Document ID: 32004R1808

ΚΑΝΟΝΙΣΜΌΣ (ΕΚ) αριθ. 1808/2004 ΤΗΣ ΕΠΙΤΡΟΠΉΣ
της 18ης Οκτωβρίου 2004
για τροποποίηση του κανονισμού (ΕΚ) αριθ. 2138/97 για την οριοθέτηση των ομοιογενών ζωνών παραγωγής ελαιολάδου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1966, περί δημιουργίας κοινής οργανώσεως αγοράς στον τομέα των λιπαρών ουσιών (1),
τον κανονισμό (ΕΟΚ) αριθ. 2261/84 του Συμβουλίου, της 17ης Ιουλίου 1984, για τον καθορισμό των γενικών κανόνων σχετικά με τη χορήγηση ενίσχυσης στην παραγωγή ελαιολάδου και στις οργανώσεις παραγωγών ελαιολάδου (2), και ιδίως το άρθρο 19,
Εκτιμώντας τα ακόλουθα:
(1)
Το άρθρο 18 του κανονισμού (ΕΟΚ) αριθ. 2261/84 προβλέπει ότι οι αποδόσεις σε ελιές και σε ελαιόλαδο πρέπει να καθορίζονται για κάθε ομοιογενή ζώνη παραγωγής βάσει των στοιχείων που υποβάλλουν τα κράτη μέλη παραγωγής.
(2)
Η οριοθέτηση των ζωνών παραγωγής εμφαίνεται στο παράρτημα του κανονισμού (ΕΚ) αριθ. 2138/97 της Επιτροπής (3). Για διοικητικούς και διαρθρωτικούς λόγους, είναι αναγκαίο να τροποποιηθούν οι ομοιογενείς ζώνες παραγωγής για την περίοδο εμπορίας 2003/2004 στην Ελλάδα, στην Ισπανία και στην Ιταλία.
(3)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης λιπαρών ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 2138/97 τροποποιείται ως εξής:
1)
στο σημείο A, τα χωρία που αφορούν τις επαρχίες «Brescia», «Perugia», «Lecce», «Catanzaro» και «Messina» αντικαθίστανται από το αντίστοιχο κείμενο που εμφαίνεται στο παράρτημα του παρόντος κανονισμού·
2)
το σημείο Γ τροποποιείται ως εξής:
α)
στον τίτλο «Νομός Ζακύνθου», η κοινότητα «Μαχαιράδου» απαλείφεται από τη ζώνη 2 και προστίθεται στη ζώνη 3·
β)
στον τίτλο «Νομός Ημαθίας», η κοινότητα «Φυτείας» απαλείφεται από τη ζώνη 1 και προστίθεται στη ζώνη 2·
γ)
στον τίτλο «Νομός Κιλκίς», η κοινότητα «Βαφειοχωρίου» απαλείφεται από τη ζώνη 2 και προστίθεται στη ζώνη 1·
δ)
στον τίτλο «Νομός Κορινθίας», η κοινότητα «Κορφιώτισσας» απαλείφεται από τη ζώνη 8 και προστίθεται στη ζώνη 1·
ε)
στον τίτλο «Νομός Λασηθίου»,
-
οι κοινότητες «Λακωνίων», «Αγίου Ιωάννη», «Καλαμαύκα», «Ζήρου», «Παπαγιαννάδων», «Χανδρών», «Λιθίνων», «Ορεινού», «Πεύκων», «Σχινοκαψάλων», «Χρυσοπηγής», «Αγίου Γεωργίου», «Κατσιδονίου», «Μαρωνιάς», «Πισκοκεφάλου», «Σητείας», «Αγίου Στεφάνου», «Σταυροχωρίου», «Σταυρωμένου» και «Προυσσού» απαλείφονται από τη ζώνη 2 και προστίθενται στη ζώνη 1,
-
οι κοινότητες «Μεσελέρων» και «Πρίνων» απαλείφονται από τη ζώνη 1 και προστίθενται στη ζώνη 2 και
-
η κοινότητα «Αγίου Σπυρίδωνα» προστίθεται στη ζώνη 1·
στ)
στον τίτλο «Νομός Πρέβεζας», η κοινότητα «Ριζών» απαλείφεται από τη ζώνη 2 και προστίθεται στη ζώνη 7·
3)
στο σημείο Δ, στον τίτλο «Comunidad autónoma: Aragón», η κοινότητα «La Portellada» προστίθεται στη ζώνη 4 της επαρχίας «Teruel».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Νοεμβρίου 2003.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Οκτωβρίου 2004.

Labels: 18
17
6